stanford-oval/wikipedia huggingface dataset:
รายชื่อแหล่งมรดกโลกในประเทศไทย
สถานที่ที่อาจเสนอขึ้นบัญชีรายชื่อเบื้องต้น

| สถานที่ | ภาพ | ที่ตั้ง | ประเภท |
| --- | --- | --- | --- |
| กลุ่มสถาปัตยกรรมของสมเด็จเจ้าฟ้ากรมพระยานริศรานุวัดติวงศ์ |  | กรุงเทพมหานคร | วัฒนธรรม   |
| วัดสุทัศนเทพวรารามราชวรมหาวิหารและเสาชิงช้า |  | กรุงเทพมหานคร | วัฒนธรรม    |
| ภูมิทัศน์วัฒนธรรมแม่น้ำเจ้าพระยา  |  | กรุงเทพมหานคร | วัฒนธรรม    |
| วัดราชนัดดารามและพื้นที่เกี่ยวเนื่อง |  | กรุงเทพมหานคร | วัฒนธรรม    |
| พระปฐมเจดีย์ |  | นครปฐม | วัฒนธรรม   |
| ทางรถไฟสายมรณะ |  | กาญจนบุรี | วัฒนธรรม    |
| เมืองเก่าลพบุรี |  | ลพบุรี พื้นที่เมืองเก่าลพบุรี ขนาดเนื้อที่ 1.729 ตร.กม. ประกอบด้วย กลุ่มพระนารายณ์ราชนิเวศน์ พระปรางค์สามยอด กลุ่มวัดพระศรีรัตนมหาธาตุ ปรางค์แขก วัดนครโกษา วัดปืน วัดบันไดหิน วัดสันเปาโล บ้านหลวงรับราชทูต(บ้านวิชาเยนทร์) สะพานเรือก แนวคูเมืองป้อมปราการและประตูค่ายเมืองลพบุรี และซากโบราณสถานอื่น ๆ | วัฒนธรรม   |
| แหล่งโบราณคดีสมัยก่อนประวัติศาสตร์และแหล่งวัฒนธรรมของน่าน |  | น่าน | วัฒนธรรม    |
| แหล่งโบราณคดีเมื่อเก่าเมืองเชียงแสนและสุวรรณโคมคำ |  | เชียงราย และ แขวงบ่อแก้ว (ร่วมกับ  ลาว) | วัฒนธรรม   |
| เมืองเก่าภูเก็ต |  | ภูเก็ต | วัฒนธรรม   |
| เส้นทางวัฒนธรรมไชยาถึงไทรบุรี |  | สุราษฎร์ธานี นครศรีธรรมราช สงขลา ปัตตานี และ รัฐเกอดะฮ์ (ไทรบุรี) (ร่วมกับ  มาเลเซีย) | วัฒนธรรม   |
| พระราชวังจันทน์ วัดพระศรีรัตนมหาธาตุวรมหาวิหาร และพื้นที่เกี่ยวเนื่อง |  | พิษณุโลก | วัฒนธรรม |
| อุทยานประวัติศาสตร์พระนครคีรี |  | เพชรบุรี | วัฒนธรรม |
| แหล่งโบราณคดีบ้านโนนวัด |  | นครราชสีมา | วัฒนธรรม |
| พระปรางค์วัดอรุณราชวราราม |  | กรุงเทพมหานคร | วัฒนธรรม |
| โบราณสถานเขาศรีวิชัยและเมืองโบราณไชยา |  | สุราษฎร์ธานี | วัฒนธรรม |
| ผืนป่าฮาลา-บาลา |  | ยะลา และนราธิวาส ประกอบด้วย เขตรักษาพันธุ์สัตว์ป่าฮาลา-บาลา อุทยานแห่งชาติบางลาง และสวนป่าพระนามาภิไธยภาคใต้ (พื้นที่ส่วนที่ 2) รวมเนื้อที่กว่า 836,000 ไร่ | ธรรมชาติ  |
| กลุ่มป่าคลองแสง-เขาสก |  | สุราษฎร์ธานี และพังงา ประกอบด้วย อุทยานแห่งชาติเขาสก อุทยานแห่งชาติศรีพังงา อุทยานแห่งชาติแก่งกรุง เขตรักษาพันธุ์สัตว์ป่าคลองแสง เขตรักษาพันธุ์สัตว์ป่าคลองยัน และเขตรักษาพันธุ์สัตว์ป่าคลองนาคา รวมเนื้อที่ราว 2,300,000 ไร่ | ธรรมชาติ  |
| พื้นที่กลุ่มป่าเทือกเขาเพชรบูรณ์  |  | เพชรบูรณ์ | ธรรมชาติ   |
สถานที่เคยเสนอขึ้นบัญชีรายชื่อเบื้องต้น

| สถานที่ | ภาพ | ที่ตั้ง | ประเภท | ปีที่เสนอขึ้นบัญชีฯ | ปีที่ถอนจากบัญชีฯ |
| --- | --- | --- | --- | --- | --- |
| เกาะรัตนโกสินทร์ |  | กรุงเทพมหานคร | วัฒนธรรม | พ.ศ. 2532 | พ.ศ. 2539 |
| ตะรุเตา |  | สตูล | ธรรมชาติ | พ.ศ. 2534 | พ.ศ. 2534 |
| เส้นทางวัฒนธรรมพิมาย ปราสาทพนมรุ้งและปราสาทเมืองต่ำ |  | Thailand !บุรีรัมย์ นครราชสีมา และสุรินทร์  15°13′N 102°29′E﻿ / ﻿15.217°N 102.483°E﻿ / 15.217; 102.483﻿ (Angkor Roads) | วัฒนธรรม:  (i), (ii), (iii), (iv), (vi) | พ.ศ. 2547 | พ.ศ. 2562 |
ผลการดำเนินงานของประเทศไทยในยูเนสโก

| โครงการยูเนสโก | จำนวนรายการที่ขึ้นทะเบียน | จำนวนรายการที่ขึ้นทะเบียนร่วมกับรัฐอื่น |
| --- | --- | --- |
| เครือข่ายพื้นที่สงวนชีวมณฑลโลก (World Network of Biosphere Reserves) | 5 | 0 !— |
| แหล่งมรดกโลก (World Heritage Sites) | 8 | 0 !— |
| ความทรงจำแห่งโลก (Memory of the World) | 6 | 0 !— |
| เครือข่ายอุทยานธรณีโลก (Global Geoparks Network) | 2 | 0 !— |
| เครือข่ายเมืองสร้างสรรค์ (Creative Cities Network) | 7 | 0 !— |
| มรดกภูมิปัญญาทางวัฒนธรรม (Intangible Cultural Heritage Lists) | 6 | 1 |
วังไกลกังวล

สำหรับความหมายอื่น ดูที่ ไกลกังวล
| วังไกลกังวล |
| --- | --- |

ชื่อเดิม: สวนไกลกังวล
ข้อมูลทั่วไป
สถานะ: เปิดใช้งาน
ประเภท: วัง
ที่ตั้ง: ตำบลหัวหิน อำเภอหัวหิน
เมือง:  ประจวบคีรีขันธ์
ประเทศ:  ไทย
เริ่มสร้าง: พ.ศ. 2469
การออกแบบและการก่อสร้าง
สถาปนิก: หม่อมเจ้าอิทธิเทพสรรค์ กฤดากร
วังไกลกังวล เป็นวังในพื้นที่ตำบลหัวหิน อำเภอหัวหิน จังหวัดประจวบคีรีขันธ์ เป็นพื้นที่พระราชฐานที่ดูแลโดยสำนักพระราชวัง สำหรับเป็นรโหฐานที่ประทับแปรพระราชฐานในต่างจังหวัด
ประวัติ

วังไกลกังวลสร้างขึ้นตามรับสั่งของพระบาทสมเด็จพระปกเกล้าเจ้าอยู่หัวโดยทรงพระราชทรัพย์ส่วนพระองค์จากพระคลังข้างที่ ให้สร้างขึ้นเมื่อเดือนตุลาคม พ.ศ. 2469 เพื่อพระราชทานแด่สมเด็จพระนางเจ้ารำไพพรรณี พระบรมราชินีในรัชกาลที่ 7 โดยมีหม่อมเจ้าอิทธิเทพสรรค์ กฤดากร ผู้อำนวยการศิลปากรสถานในขณะนั้นเป็นสถาปนิกผู้ออกแบบและควบคุมการก่อสร้าง เพื่อใช้งานในการแปรพระราชฐานมาพักในจังหวัดริมทะเล
พระบาทสมเด็จพระปกเกล้าเจ้าอยู่หัวทรงออกพระนามเรียกวังแห่งนี้ว่า "สวนไกลกังวล" ทรงเอาแบบอย่างชื่อมาจากพระราชวังซ็องซูซีในประเทศเยอรมนีซึ่งมีความหมายเดียวกัน ทรงสมโภชขึ้นตรงวังเมื่อ พ.ศ. 2472 เนื่องจากไม่ปรากฏหลักฐานว่ามีพระบรมราชโองการประกาศยกเป็นพระราชวัง ดังนั้น จึงยังคงเรียกว่า วังไกลกังวล
พระตำหนักและอาคารประกอบ

พระตำหนักเปี่ยมสุข เป็นพระตำหนักตึกแบบสเปนสูงสองชั้นพร้อมทั้งหอสูง เป็นที่ประทับแปรพระราชฐานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในอดีตเคยเป็นที่ประทับของพระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี พระบรมราชินีในรัชกาลที่ 7
พระตำหนักน้อย  เป็นที่ประทับแปรพระราชฐานของสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ และพระเจ้าวรวงศ์เธอ พระองค์เจ้าอาภาพรรณี พระราชบิดาและพระราชมารดาของสมเด็จพระนางเจ้ารำไพพรรณี พระบรมราชินี โปรดเสด็จไปประทับพักผ่อนเมื่อตามเสด็จไปหัวหิน และเคยเป็นที่ประทับของสมเด็จพระศรีนครินทราบรมราชชนนี
พระตำหนักปลุกเกษม  เป็นตำหนักโปร่ง ๆ แบบไทยปนสมัยใหม่ มีห้องนอนหลายห้อง ด้านหลังตั้งโต๊ะและเก้าอี้หมู่ และใกล้ ๆ กันนั้นมีห้องน้ำและห้องส้วมชั้นล่างมีห้องอีกหลายห้องเหมือนกัน สำหรับหม่อมเจ้าหญิงที่เป็นโสด ซึ่งใกล้ชิดในราชสำนักโดยเสด็จพระราชดำเนินไปตากอากาศด้วย ปัจจุบัน เป็นที่ประทับแปรพระราชฐานของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
พระตำหนักเอิบเปรม เอมปรีย์ เป็นที่ประทับแปรพระราชฐานของพระบรมวงศานุวงศ์ทุกพระองค์ ซึ่งพระตำหนักมีลักษณะชั้นเดียวคู่ฝาแฝด การก่อสร้างและการวางห้องเครื่องใช้ คล้ายคลึงกันตำหนักฝาแฝดนี้เตี้ยเกือบติดพื้นดินซึ่งสร้างเป็นแบบบังกาโลสำหรับตากอากาศชายทะเลอย่างแท้จริง
ศาลาเริง  เป็นศาลาเอนกประสงค์สำหรับเลี้ยงพระ พระราชทานเลี้ยง ทรงกีฬา ทรงดนตรีทั้งไทยเดิมและเทศ จัดฉายภาพยนตร์ที่ทรงถ่าย รวมไปถึงภาพยนตร์ต่างประเทศ การ์ตูนสำหรับเด็กในพระราชอุปการะ พร้อมจัดงานรื่นเริงและการแสดงต่าง ๆ
ศาลาราชประชาสมาคม เดิมเรียกว่า อาคารอเนกประสงค์ มีลักษณะเป็นอาคาร 2 ชั้น ใต้ถุนโล่ง ชั้นล่างใช้เป็นลานจัดกิจกรรม ชั้นบนเป็นห้องประชุมขนาดใหญ่ สำหรับให้ข้าราชการเฝ้าทูลละอองธุลีพระบาทได้โดยไม่ต้องเสด็จฯ กลับกรุงเทพมหานคร เช่น พิธีพระราชทานกระบี่ของนักเรียนนายร้อย เป็นต้น โดยต่อมาในปี พ.ศ. 2556 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานชื่ออาคารอเนกประสงค์ว่า ศาลาราชประชาสมาคม หมายถึง พระมหากษัตริย์และประชาชนเกื้อกูลระหว่างกัน และใช้เป็นสถานที่เสด็จออกมหาสมาคมครั้งสุดท้ายของพระองค์
ในรัชสมัยของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงใช้วังไกลกังวลเป็นที่ประทับแปรพระราชฐานในช่วงฤดูร้อน พร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง, พระบาทสมเด็จพระวชิรเกล้าเจ้าอยู่หัว ขณะดำรงพระราชอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร, สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และพระบรมวงศานุวงศ์ทุกพระองค์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงออกนามเรียกวังแห่งนี้ในพระราชนิพนธ์ เรื่อง "ทองแดง" ไว้ว่า "วังไกลกังวล"
ปัจจุบัน ทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จมาประทับที่วังไกลกังวลอยู่บ่อยครั้ง เนื่องจากพระที่นั่งบรมพิมาน ในพระบรมมหาราชวัง อยู่ระหว่างบูรณะซ่อมแซม
การเข้าเยี่ยมชม

ก่อนปี พ.ศ. 2549 มีการบูรณะส่วนต่างและให้เข้าได้เฉพาะในสวนสาธารณะเท่านั้น โดยต้องตรวจบัตรประชาชน สามารถเข้าใช้ออกกำลังกายและใช้สถานที่ได้เฉพาะเวลาเย็นเท่านั้น
ปัจจุบัน ไม่ได้เปิดให้เข้าเยี่ยมชมแล้ว[ต้องการอ้างอิง]
ไซล สิงห์

| ไซล สิงห์ |
| --- | --- |


ประธานาธิบดีคนที่ 7 แห่งอินเดีย
ดำรงตำแหน่ง 25 กรกฎาคม พ.ศ. 2525 – 25 กรกฎาคม พ.ศ. 2530
 
ข้อมูลส่วนบุคคล
เกิด: 5 พฤษภาคม พ.ศ. 2459 สันธวัน บริติชราช
เสียชีวิต: 25 ธันวาคม พ.ศ. 2537 (78 ปี) นิวเดลี สาธารณรัฐอินเดีย
ศาสนา: ซิกข์
พรรคการเมือง: พรรคคองเกรสอินเดีย

ไซล สิงห์ (ฮินดี: जैल सिंह) เป็นประธานาธิบดีอินเดียคนที่ 7 ที่ได้รับการเลือกตั้งโดยตรงจากประชาชนในปี พ.ศ. 2525 ภายหลังการปฏิรูปการเมืองและการแก้ไขรัฐธรรมนูญ
| ด ค ก ประธานาธิบดีแห่งสาธารณรัฐอินเดีย |
| --- | --- | --- |
| ราเชนทระ ปรสาท • สรวปัลลี ราธากฤษณัน • ซากีร์ ฮุสเซน • วราหคิรี เวกฏะ คิรี • มุหัมมัด หิทายตุลลาห์ • วราหคิรี เวกฏะ คิรี • ฟากูรุดดีน อาลี อะห์มัด • พสัปปา ธนัปปา ชตี • นีลัม สันชีวะ เรฑฑี • ไซล สิงห์ • รามสวามี เวนกทรมัณ • ศานกร ทยาล ศารมา • โกจเจรีล รามัน นารายณัน • อับดุล กลาม • ประติภา ปาฏีล • ปรณพ มุขรจี • ราม นาถ โกวินท์ • เทราปที มุรมู | ราเชนทระ ปรสาท • สรวปัลลี ราธากฤษณัน • ซากีร์ ฮุสเซน • วราหคิรี เวกฏะ คิรี • มุหัมมัด หิทายตุลลาห์ • วราหคิรี เวกฏะ คิรี • ฟากูรุดดีน อาลี อะห์มัด • พสัปปา ธนัปปา ชตี • นีลัม สันชีวะ เรฑฑี • ไซล สิงห์ • รามสวามี เวนกทรมัณ • ศานกร ทยาล ศารมา • โกจเจรีล รามัน นารายณัน • อับดุล กลาม • ประติภา ปาฏีล • ปรณพ มุขรจี • ราม นาถ โกวินท์ • เทราปที มุรมู |  |
สเตฟาโนส ซิทซีปัส

| --- | --- |
ซิทซีปัสในการแข่งขันที่มงเต-การ์โล ค.ศ. 2022
ประเทศ (กีฬา):  กรีซ
ถิ่นพำนัก: มงเต-การ์โล, โมนาโก
วันเกิด:  (1998-08-12) 12 สิงหาคม ค.ศ. 1998 (26 ปี) เอเธนส์, กรีซ
ส่วนสูง: 1.93 m (6 ft 4 in)
เทิร์นโปร: 2016
การเล่น: มือขวา (แบ็คแฮนด์สองมือ)
ผู้ฝึกสอน: Dimitris Chatzinikolaou, (ตุลาคม 2024-) อโปสโตลอส ซิทซีปัส (2001-สิงหาคม  2024)
เงินรางวัล: US$31,767,199  10th all-time in earnings 
เว็บไซต์ทางการ: www.tsitsipas.com 
เดี่ยว
สถิติอาชีพ: 339–162 (67.7%)
รายการอาชีพที่ชนะ: 11
อันดับสูงสุด: No. 3 (9 สิงหาคม 2021)
อันดับปัจจุบัน: No. 12  (9 กันยายน 2024)
ผลแกรนด์สแลมเดี่ยว
ออสเตรเลียนโอเพน: รองชนะเลิศ (2023)
เฟรนช์โอเพน: รองชนะเลิศ (2021)
วิมเบิลดัน: รอบ 4 (2018, 2023)
ยูเอสโอเพน: รอบ 3 (2020, 2021)
การแข่งขันอื่น ๆ
Tour Finals: ชนะเลิศ (2019)
Olympic Games: รอบก่อนรองชนะเลิศ (2024)
คู่
สถิติอาชีพ: 44–73 (37.6%)
รายการอาชีพที่ชนะ: 2
อันดับสูงสุด: No. 64 (29 สิงหาคม 2022)
อันดับปัจจุบัน: No. 96 (23 September 2024)
ผลแกรนด์สแลมคู่
ออสเตรเลียนโอเพน: 2R (2023)
เฟรนช์โอเพน: QF (2024)
วิมเบิลดัน: 1R (2018, 2021, 2023, 2024)
ยูเอสโอเพน: 2R (2018, 2023)
การแข่งขันคู่อื่น ๆ
Olympic Games: 1R (2024)
ผลแกรนด์สแลมคู่ผสม
French Open: 1R (2024)
US Open: 1R (2024)
การแข่งขันคู่ผสมอื่น ๆ
Olympic Games: QF (2020)
การแข่งขันแบบทีม
Davis Cup: WGI (2023)
Hopman Cup: RR (2019)
อัปเดตล่าสุดเมื่อ: 29 กันยายน 2024
สเตฟาโนส ซิทซีปัส (กรีก: Στέφανος Τσιτσιπάς, ออกเสียง [ˈstefanos t͡sit͡siˈpas]; เกิด: 12 สิงหาคม ค.ศ. 1998) เป็นนักเทนนิสชายชาวกรีก มือวางอันดับ 12 ของโลก และเคยมีอันดับสูงสุดที่อันดับ 3 ในเดือนสิงหาคม ค.ศ. 2021 เขาถือเป็นนักเทนนิสชาวกรีกที่มีอันดับโลกสูงที่สุดเท่ากับมารีอา ซาการี อดีตมือวางอันดับ 3 ของโลกในประเภทหญิงเดี่ยว
ซิทซีปัสประสบความสำเร็จสูงสุดด้วยการชนะเลิศรายการเอทีพี ไฟนอล ค.ศ. 2019 ในวัย 21 ปี ส่งผลให้เขาเป็นผู้ชนะเลิศที่อายุน้อยที่สุดในรอบ 18 ปีของรายการดังกล่าว ซิทซีปัสชนะเลิศการแข่งขันประเภทชายเดี่ยวของสมาคมนักเทนนิสอาชีพ (เอทีพี) 12 รายการ รวมถึงรายการมาสเตอร์ 1000 สามรายการ และเคยเข้าชิงชนะเลิศแกรนด์สแลม 2 รายการ (เฟรนช์โอเพน ค.ศ. 2021 และ ออสเตรเลียนโอเพน ค.ศ. 2023) เขามีอันดับโลกในประเภทชายคู่สูงสุดในอันดับ 64 ในเดือนสิงหาคม ค.ศ. 2022
ซิทซีปัสเกิดในครอบครัวนักเทนนิส โดยมารดาของเขา จูเลีย เคยลงแข่งขันอาชีพโดยสมาคมนักเทนนิสอาชีพหญิง นอกจากนี้ บิดาของเขา (อโปสโตโลส ซิทซีปัส) ยังเป็นผู้ฝึกสอนเทนนิสอาชีพ เขาเริ่มรู้จักกีฬาเทนนิสตั้งแต่อายุ 3 ปี และเริ่มฝึกฝนตั้งแต่อายุ 6 ปี และเป็นอดีตมือวางอันดับ 1 ในระดับเยาวชน รวมทั้งชนะเลิศการแข่งขันวิมเบิลดันระดับเยาวชนในประเภทชายคู่ ค.ศ. 2016
ซิทซีปัสชนะการแข่งขันทางการครั้งแรกใน ค.ศ. 2017 และเริ่มพัฒนาอันดับโลกอย่างต่อเนื่อง และชนะเลิศการแข่งขันรายการแรกที่สต็อกโฮล์มในปีต่อมา รวมทั้งเข้าชิงชนะเลิศรายการเอทีพี มาสเตอร์ 1000 ครั้งแรกที่โทรอนโต และทำสถิติเป็นผู้เล่นที่อายุน้อยที่สุดที่เอาชนะมือวางอันดับ 1–10 ของโลกได้ 4 คนในรายการเดียวกัน ในช่วงปลายปีเขายังชนะเลิศการแข่งขัน เอทีพี ไฟนอลระดับเยาวชน นับจากนั้น เขามักทำอันดับติด 1 ใน 10 อันดับแรกอย่างต่อเนื่อง และชนะเลิศรายการมาสเตอร์ 1000 สองสมัยติดต่อกันที่มงเต-การ์โล ค.ศ. 2021 และ 2022 และแชมป์สมัยที่ 3 ใน ค.ศ. 2024 เขาได้รับรางวัลนักกีฬาชายยอดเยี่ยมของกรีซใน ค.ศ. 2019 เขามีจุดเด่นในการตีลูกแบ็คแฮนด์มือเดียว และเป็นผู้เล่นชายที่ตีลูกบอลได้ทรงพลังที่สุดคนหนึ่ง
ชีวิตในช่วงแรก

ซิทซีปัสเกิดเมื่อวันที่ 12 สิงหาคม ค.ศ. 1998 ที่เอเธนส์ บิดาของเขามีชื่อว่า อโปสโตโลส ซิทซีปัส ชาวกรีก และมารดาของเขา จูเลีย อโปสโตลี เป็นชาวรัสเซีย คุณปู่ของเขามีนามว่า เซอร์เก เซอร์เกเยวิช ซัลนิคอฟ เป็นอดีตนักฟุตบอลอาชีพของสหภาพโซเวียต และเคยลงเล่นให้กับสโมรสรชื่อดังในประเทศอย่าง เซนิตเซนต์ปีเตอส์เบิร์ก, สปาร์ตัคมอสโก และ ดีนาโมมอสโก คุณปู่ของเขามีเชื้อสายกรีก ทั้งบิดาและมารดาของเขาเคยลงแข่งขันเทนนิสอาชีพ มารดาของเขาเป็นอดีตมือวางอันดับ 1 ในระดับเยาวชน และเคยติดอันดับใน 200 อันดับแรก รวมทั้งลงแข่งขันรายการระดับนานาชาติอย่างเฟเดอเรชัน คัพ ในนามสหภาพโซเวียต บิดาและมารดาของเขารับหน้าที่เป็นที่ปรึกษาด้านเทนนิสเมื่อตอนเขาเกิด ซิทซีปัสมีพี่ชายอีกสองคน และน้องสาวหนึ่งคน ทั้งหมดเป็นนักเทนนิสอาชีพ
ซิทซีปัสเริ่มรู้จักกีฬาเทนสนิสตั้งแต่อายุ 3 ปีด้วยการสนับสนุนจากครอบครัว เขากล่าวว่า "ตั้งแต่จำความได้ คุณพ่อของผมเริ่มฝึกให้หัดจับไม้เทนนิสและตีลูกบอลกับเขา และเริ่มดูเทนนิสตั้งแต่นั้นมา" เขามีความสนใจในกีฬาประเภทอื่น ๆ ในตอนเด็ก แต่ได้ตัดสินใจเอาดีทางการเล่นเทนนิสเมื่ออายุ 9 ปี เขาให้เหตุผลว่าเทนนิสเป็นกีฬาที่น่าตื่นเต้น และท้าทายความสามารถ เขาฝึกฝนเทนนิสที่สถาบันในย่านกริฟาดา กรุงเอเธนส์ เมื่ออายุ 6 ปี ซิทซีปัสได้รับการฝึกสอนโดยบิดาของเขามาอย่างนาวนาน โดยบิดาของเขาเคยศึกษาทางด้านการเป็นผู้ฝึกสอนเทนนิสอาชีพจากมหาวิทยาลัยเอเธนส์ ด้วยแรงบันดาลใจที่ต้องการฝึกฝนเทนนิสให้แก่บุตรทุกคน ในทศวรรษต่อมา เขามีโอกาสเดินทางไปฝึกฝนที่ฝรั่งเศส
การเล่นอาชีพ > 2013–17: ขึ้นสู่ 100 อันดับแรกของโลก และ ชนะผู้เล่น 10 อันดับแรกของโลก

ซิทซีปัสเริ่มลงแข่งขันรายการมือสมัครเล่นที่บ้านเกิดใน ค.ศ. 2013 และเมื่ออายุครบ 15 ปี เขาลงแข่งขันในระดับเยาวชนอย่างเป็นทางการใน ค.ศ. 2015 ที่ออสเตรเลีย และตกรอบแรกในการแข่งขัน และนับจากนั้นเขามีพัฒนาการที่ดีอย่างต่อเนื่อง โดยชนะเลิศการแข่งขันระดับเยาวชน 11 รายการ แบ่งเป็นประเภทชายเดี่ยว 5 รายการ และประเภทคู่ 6 รายการเมื่อสิ้นปี 2016 ต่อมา เขาเข้าชิงชนะเลิศรายการที่โมร็อคโก 2 รายการติดต่อกันในช่วงเวลาเพียงสองสัปดาห์ ส่งผลให้เขาขึ้นสู่ 200 อันดับแรกของโลกในเดือนตุลาคม ค.ศ. 2016 เขาลงแข่งขันรายการของเอทีพีครั้งแรกที่บาเซิลแต่ตกรอบคัดเลือกด้วยการแพ้โรบิน ฮาส จากเนเธอร์แลนด์
ใน ค.ศ. 2017 เขาลงแข่งขันรายการที่รอตเทอร์ดามโดยไม่ต้องลงแข่งรอบคัดเลือก และแพ้แชมป์อย่างโจ-วิลฟรีด ซองกา ต่อมา เขาลงแข่งในระดับแกรนด์สแลมครั้งแรกในเฟรนช์โอเพน และตกรอบแรกโดยแพ้ อิโว การ์โลวิช และตกรอบคัดเลือกในแกรนด์สแลมยูเอสโอเพน แต่เขายังชนะเลิศการแข่งขันรายการเล็กที่เจนีวา ในปีนี้เขาผ่านรอบคัดเลือกการแข่งขันของเอทีพีรวม 8 รายการ รวมถึงแกรนด์สแลมวิมเบิลดันที่ลอนดอน และรายการระดับมาสเตอร์ 1000 ที่เซี่ยงไฮ้ อย่างไรก็ตาม เขายังไม่สามารถคว้าชัยชนะในการแข่งขันรายการของเอทีพีได้ตลอดทั้งปี จนกระทั่งสามารถเอาชนะ คาเรน คาชานอฟ ชาวรัสเซียในรายการที่เซี่ยงไฮ้ ต่อมา เขาผ่านเข้าสู่การแข่งขันรอบรองชนะเลิศที่เบลเยียม และชนะดาวิด กอฟแฟง นักเทนนิสเจ้าภาพ ซึ่งถือเป็นการชนะมือวาง 10 อันดับแรกของโลกเป็นครั้งแรก ส่งผลให้เขาเป็นชาวกรีกคนแรกที่ทำอันดับขึ่นสู่ 100 อันดับแรกของโลกในวัยเพียง 19 ปี และทำลายสถิตินักเทนนิสชาวกรีกที่เคยทำอันดับสูงสุดอย่าง กอนสตาตินอส อีกอโดมินิส เขาลงแข่งขันรายการสุดท้ายของปีที่แบร็สต์, ฝรั่งเศส
การเล่นอาชีพ > 2018: เข้าชิงชนะเลิศเอทีพี มาสเตอร์ 1000

ซิทซีปัสเริ่มต้นฤดูกาลในรายการเอทีพี 250 ที่โดฮา และแพ้นักเทนนิสชื่อดังชาวออสเตรียอย่าง ด็อมมินิค ทีม ในรอบก่อนรองชนะเลิศ และตกรอบแรกในออสเตรเลียนโอเพน ตามด้วยการเข้าถึงรอบก่อนรองชนะเลิศที่ดูไบ และเข้าชิงชนะเลิศรายการที่ใหญ่ที่สุดสำหรับเขาในขณะนั้นที่บาร์เซโลนา แต่แพ้ราฟาเอล นาดัล ส่งผลให้เขาขึ้นสู่ 50 อันดับแรกของโลก และเป็นชาวกรีกคนที่สองที่เข้ารอบชิงชนะเลิศการแข่งขันระดับเอทีพีต่อจาก นิโคลาส คาโลเจอโรพูลอส ใน ค.ศ. 1973 ในช่วงเวลาดังกล่าว กระแสความนิยมกีฬาเทนนิสในประเทศกรีซได้ตื่นตัวขึ้นอีกครั้ง โดยก่อนหน้านี้เทนนิสไม่ใช่กีฬาที่ชาวกรีกให้ความสนใจมากนัก เขาเข้าถึงรอบรองชนะเลิศที่กัชไกช์ และเอาชนะผู้เล่น 10 อันดับแรกของโลกได้เป็นครั้งที่ 3 จากการชนะเควิน แอนเดอร์สัน ชาวแอฟริกาใต้
เขาคว้าชัยชนะในการแข่งขันระดับแกรนด์สแลมครั้งแรกจากการชนะ การ์โลส ตาแบเนอร์ ชาวสเปน ก่อนจะแพ้ทีมในรอบต่อมา ตามด้วยการลงแข่งขันวิมเบิลดันในฐานะมือวางอันดับ 31 และเข้าถึงรอบ 4 ซึ่งเป็นผลงานที่ดีที่สุดในแกรนด์สแลมขณะนั้น และแพ้ จอห์น อิสเนอร์ ต่อมา เขาเข้าถึงรอบรองชนะเลิศที่วอชิงตัน ดี.ซี. และรอบชิงชนะเลิศมาสเตอร์ 1000 ที่แคนาดา (โทรอนโต) และแพ้นาดัลสองเซตรวด ทำสถิติเป็นผู้เล่นที่อายุน้อยที่สุดที่สามารถเอาชนะมือวางอันดับ 1–10 ของโลกได้ถึง 4 คนในรายการเดียวกัน ด้วยการเอาชนะด็อมมินิค ทีม (อันดับ 8), จอกอวิช (อันดับ 10), อเล็คซันเดอร์ ซเฟเร็ฟ (อันดับ 3) และ เควิน แอนเดอร์สัน (อันดับ 6) และเขาขึ้นสู่อันดับ 15 ของโลก
ต่อมา เขาแพ้ ดานีอิล เมดเวเดฟ ในการแข่งขันยูเอสโอเพน ซึ่งต่อมาได้กลายเป็นคู่แข่งคนสำคัญคนหนึ่งในอาชีพ เขาตกรอบก่อนจะถึงรอบ 8 คนสุดท้ายใน 3 จาก 4 รายการต่อมา โดยให้เหตุผลว่าร่างกายอ่อนล้า แต่เขาคว้าแชมป์ในระดับเอทีพี ทัวร์ได้เป็นครั้งแรกที่สต็อคโฮล์ม ถือเป็นนักเทนนิสกรีกคนแรกที่ชนะเลิศการแข่งขันของเอทีพี ปิดท้ายฤดูกาลด้วยการชนะเลิศเอทีพี ไฟนอล ในระดับเยาวชน (Next Gen) ด้วยการเอาชนะอันเดรย์ ลูเบลฟ และ อเล็กซ์ เด มินออร์ เขาได้รับรางวัลนักเทนนิสชายที่มีพัฒนาการยอดเยี่ยมแห่งปี
การเล่นอาชีพ > 2019: ชนะเลิศเอทีพี ไฟนอล และ ขึ้นสู่มือวางอันดับ 5

ซิทซีปัสเริ่มต้นการแข่งขันรายการฮฮพแมน คัพ รายการนานาชาติ ร่วมกับเพื่อนร่วมชาติอย่าง มารีอา ซาการี ซึ่งเป็นการกลับมาแข่งขันครั้งแรกในรอบ 17 ปีของทีมชาติกรีซ โดยเอาชนะสหรัฐและสวิตเซอร์แลนด์ และแพ้สหราชอาณาจักร ซิทซีปัสลงแข่งขันประเภทชายเดี่ยว เอาชนะฟานซิส ตีอาโฟ จากสหรัฐ และแพ้โรเจอร์ เฟเดอเรอร์ เขาเข้าถึงรอบรองชนะเลิศระดับแกรนด์สแลมครั้งแรกในออสเตรเลียนโอเพน ซึ่งเขาเอาชนะเฟเดอเรอร์ในรอบ 4 แต่แพ้นาดัลในรอบรองชนะเลิศ เขาขึ้นถึงอันดับ 12 ของโลกซึ่งเป็นอันดับที่ดีที่สุด และเป็นอันดับสูงสุดตลอดกาลของนักเทนนิสกรีก เขายังมีผลงานโดดเด่นต่อเนื่องด้วยการเข้าชิงชนะเลิศสองรายการติดต่อกันในเดือนกุมภาพันธ์ รวมทั้งชนะเลิศการแข่งขันที่มาร์แซย์ และแพ้เฟเดอเรอร์ในรอบชิงชนะเลิศที่ดูไบ และขึ้นสู่อันดับ 10 ของโลก และยังเข้าถึงรอบรองชนะเลิศประเภทชายคู่ในรายการมาสเตอร์ 1000 ที่ไมแอมี
เขามีช่วงเวลาที่ดีในการเล่นบนคอร์ตดินปีนี้ ด้วยการชนะเลิศรายการที่โปรตุเกส และเข้าชิงชนะเลิศมาสเตอร์ที่มาดริดซึ่งเขาแพ้จอกอวิช แต่สามารถเอาชนะผู้เล่นระดับโลกที่อันดับเหนือกว่าอย่าง ซเฟเร็ฟ และ นาดัล ในรอบก่อนรองชนะเลิศ และรอบรองชนะเลิศตามลำดับ ถือเป็นการชนะนาดัลครั้งแรกจากการพบกัน 4 ครั้ง อย่างไรก็ตาม เขาแพ้นาดัลไปอีกครั้งในมาสเตอร์ที่โรม แต่ยังทำอันดันขึ้นสู่อันดับ 6 ของโลก เขาตกรอบ 4 ในเฟรนช์โอเพนด้วยการแพ้แชมป์ใน ค.ศ. 2015 สตาน วาวรีงกา ซึ่งแข่งขันกันถึง 5 เซต และเขาแพ้ไปอย่างฉิวเฉียดด้วยคะแนน 6–8 ในเซตตัดสิน
ซิทซีปัสมีผลงานที่ตกลงในครึ่งฤดูกาลหลัง โดยตกรอบแรกที่วิมเบิลดันและยูเอสโอเพน รวมถึงตกรอบมาสเตอร์ 1000 ทั้งสองรายการในเดือนสิงหาคม แต่ยังขึ้นสู่อันดับ 5 ของโลกในช่วงต้นเดือนสิงหาคม เขากลับสู่ผลงานที่ดีอีกครั้งในเดือนตุลาคม ด้วยการชนะซเฟเร็ฟที่ปักกิ่ง รายการไชนา โอเพน ก่อนจะแพ้ ทีมในรอบชิงชนะเลิศ ตามด้วยการผ่านเข้ารอบรองชนะเลิศที่เซี่ยงไฮ้และบาเซิล แพ้เมดเวเดฟ และ เฟเดอเรอร์ตามลำดับ เขาคว้าแชมป์รายการใหญ่ที่สุดในอาชีพ จากการชนะเลิศรายการเอทีพี ไฟนอลที่ลอนดอน มีผลงานชนะ 2 และ แพ้ 1 ในรอบแบ่งกลุ่ม รวมทั้งเอาชนะเมดเวเดฟ และซเฟเร็ฟ ตามด้วยการชนะเฟเดอเรอร์ในรอบรองชนะเลิศ (6–3, 6–4) และชนะทีมในรอบชิงชนะเลิศ 2–1 เซต เป็นแชมป์ที่อายุน้อยที่สุดนับตั้งแต่เลย์ตัน ฮิวอิตส์ ชาวออสเตรเลียใน ค.ศ. 2001
การเล่นอาชีพ > 2020: รอบรองชนะเลิศเฟรนช์โอเพน

ซิทซีปัสตกรอบ 3 โดยแพ้ มิรอส ราวนิค ในออสเตรเลียนโอเพน ตามด้วยการตกรอบ 2 ที่รอตเทอร์ดาม แต่เขาคว้าแชมป์รายการเอทีพีได้เป็นรายการที่ 5 จากการป้องกันแชมป์ที่มาร์แซย์ ด้วยการชนะโดยไม่เสียเซต 4 นัดติดต่อกัน เขาเข้าชิงชนะเลิศที่ดูไบในฐานะมือวางอันดับ 2 และแพ้มืออันดับ 1 อย่างจอกอวิช และแพ้จอกอวิชในรอบรองชนะเลิศเฟรนช์โอเพน เขาไม่ประสบความสำเร็จในวิมเบิลดันและยูเอสโอเพน รวมถึงการป้องกันแชมป์เอทีพี ไฟนอลโดยแพ้ 2 นัดในรอบแบ่งกลุ่มต่อนาดัลและทีม
การเล่นอาชีพ > 2021: เข้าชิงชนะเลิศแกรนด์สแลม และ ชนะเลิศรายการมาสเตอร์ 1000

ซิทซีปัสเอาชนะนาดัลในรอบก่อนรองชนะเลิศออสเตรเลียนโอเพนแม้จะแพ้ไปก่อนใน 2 เซตแรก แต่เขาแพ้คู่แข่งคนสำคัญอย่างเมดเวเดฟในรอบรองชนะเลิศ 3 เซตรวด และตกรอบรองชนะเลิศที่รอตเทอร์ดาม โดยแพ้ลูเบลฟ ก่อนจะคว้าแชมป์ระดับมาสเตอร์ 1000 ครั้งแรกที่มงเต-การ์โล ด้วยการชนะลูเบลฟ และกลายเป็นผู้เล่นกรีกคนแรกทีชนะเลิศรายการระดับมาสเตอร์ 1000 ตามด้วยแชมป์รายการที่ 7 หลังจากเอาชนะคาเมรอน นอร์รีจากสหราชอาณาจักรในรายการที่ลียง เขาเข้ารอบรองชนะเลิศเฟรนช์โอเพนเป็นปีที่สองติดต่อกัน ด้วยการเอาชนะเมดเวเดฟ ตามด้วยการชนะซเฟเร็ฟในการแข่งขัน 5 เซต เข้าชิงชนะเลิศในระดับแกรนด์สแลมเป็นครั้งแรก และเขาเป็นฝ่ายออกนำจอกอวิชไปก่อนถึง 2–0 เซต แต่กลับแพ้ใน 3 เซตต่อมา (7–6(8–6), 6–2, 3–6, 2–6, 4–6) และตกรอบแรกที่วิมเบิลดันโดนแพ้ติอาโฟ แต่เขาเอาชนะติอาโฟคืนได้ในรอบที่ 2 การแข่งขันโอลิมปิกฤดูร้อน 2020 และเป็นนักเทนนิสชายชาวกรีกคนแรกที่คว้าชัยชนะในกีฬาโอลิมปิกนับตั้งแต่ ออกัสโตส เซอร์เลนดิส ใน ค.ศ. 1924 ภายหลังเอาชนะฟิลิปป์ โคห์ลชไรเบอร์ ในรอบแรก ก่อนจะแพ้ อูโก อัมแบร์ จากฝรั่งเศสในรอบที่ 3 ต่อมา ในแกรยนด์สแลมยูเอสโอเพน เขาเอาชนะ แอนดี มาร์รี ในการแข่งขัน 5 เซต และเอาชนะอองเดรย์ มานนารีโน และแพ้ดาวรุ่งชื่อดังอย่างการ์โลส อัลการัซใน 5 เซต และตกรอบก่อนรองชนะเลิศมาสเตอร์ 1000 ที่อินเดียนเวลส์ และถอนตัวจากรอบแบ่งกลุ่มเอทีพี ไฟนอล จากการบาดเจ็บข้อศอก
ในปีนี้ ซิทซีปัสตกเป็นกระแสวิจารณ์จากสื่อและเพื่อนร่วมอาชีพในกรณีขอเวลานอกเพื่อเข้าห้องน้ำ ซึ่งเขาใช้เวลาเกินกำหนดตามกฎที่ระบุโดยสมาคม ในการแข่งขันมาสเตอร์ 1000 ที่ซินซินแนติ รัฐโอไฮโอ ในนัดที่แข่งขันกับซเฟเร็ฟ ซิทซีปัสขอเวลาเพื่อเข้าห้องน้ำยาวนานกว่าที่ควรจะเป็น และซฟเร็ฟได้ประท้วงเหตุการณ์ดังกล่าวต่อผู้ตัดสิน ต่อมา ในแกรนด์สแลมยูเอสโอเพน ระหว่างแข่งขันกับมาร์รี  ซิทซีปัสขอเวลานอกในระหว่างเซตเพื่อเข้าห้องน้ำ ซึ่งเขากำลังตกเป็นรองในขณะนั้น และมาร์รีได้ประท้วงผู้ตัดสินหลังจากที่ซิทซีปัสขอเวลานอกเป็นครั้งที่สอง และกล่าวว่าซิทซีปัสเจตนาถ่วงเวลาเพื่อให้ตนเองกลับมาเป็นฝ่ายได้เปรียบ จากการทำลายความมั่นใจคู่ต่อสู้ เขายังกล่าวว่าตนเอง "หมดความเคารพในตัวซิทซีปัส" และภายหลังจบการแข่งขัน มาร์รีได้โพสต์ข้อความผ่านทวิตเตอร์ส่วนตัวว่า "ซิทซีปัสใช้เวลาในห้องน้ำเพื่อทำธุระส่วนตัว นานกว่าเวลาทั้งหมดที่เจฟฟ์ เบโซสใช้เพื่อเดินทางสู่อวกาศถึงสองเท่า"
การเล่นอาชีพ > 2022: ชัยชนะนัดที่ 200 และแชมป์รายการคอร์ตหญ้า

เขาเข้าถึงรอบรองชนะเลิศออสเตรเลียนโอเพนเป็นครั้งที่ 3 และเป็นอีกครั้งที่เขาแพ้เมดเวเดฟ และได้รับคำเตือนจากผู้ตัดสินเนื่องจากบิดาของเขาซึ่งเป็นผู้ฝึกสอน ได้ส่งสัญญาณเพื่อแก้เกมให้แก่เขาในระหว่างแข่งขัน ซึ่งเป็นการฝ่าฝืนกฎของสมาคม เขากลายเป็นผู้เล่นคนแรกที่เกิดใน ค.ศ. 1998 (หรือช้ากว่านั้น) ที่ชนะการแข่งขันทางการครบ 200 นัดในการแข่งขันที่เม็กซิโก เขาป้องกันแชมป์มาสเตอร์ที่มงเต-การ์โล เอาชนะดาบิโดวิด โฟร์กีนา จากสเปน คว้าแชมป์มาสเตอร์ 1000 รายการที่สอง เขายังมีช่วงเวลาที่ดีในรายการมาสเตอร์ที่โรม โดยเอาชนะผู้เล่นชื่อดังอย่าง ยันนิค ซินเนอร์ ในรอบก่อนรองชนะเลิศ ตามด้วยการชนะซเฟเร็ฟในรอบรองชนะเลิศ แต่แพ้จอกอวิชในรอบชิงชนะเลิศขาดลอย (0–6, 6–7(7–5)) แม้ว่า เขาจะตกรอบอย่างรวดเร็วที่เยอรมนีทั้งสองรายการ แต่เขาคว้าแชมป์การแข่งขันคอร์ตหญ้าได้เป็นครั้งแรกที่เกาะมาจอร์กา
เขาแพ้ นิค คิรีออส ในรอบ 3 ที่วิมเบิลดัน และถูกลงโทษด้วยการปรับเป็นจำนวนเงิน 10,000 ดอลลาร์สหรัฐจากการใช้คำพูดไม่สุภาพในการแข่งขัน เขาลงแข่งขันยูเอสโอเพนในฐานะมือวางอันดับ 4 และตกรอบแรกด้วยการแพ้มือวางอันดับต่ำกว่ามากอย่าง ดาเนียล เอลาอี กาลัน แม้เขาจะเอาตัวรอดจากแต้ม Match Point ได้ถึง 8 ครั้ง ต่อมา เข้าเข้าชิงชนะเลิศที่คาซัคสถานและแพ้จอกอวิชไปอีกครั้ง ตามด้วยการแพ้ผู้เล่นเดนมาร์ก ฮอลเกอร์ รูเนอ ที่สต็อคโฮล์ม และตกรอบ 2 ที่เวียยนา แต่เขาชนะครบ 60 นัดในปีนี้ หลังจากเอาชนะ ทอมมี พอล ในการแข่งขันมาสเตอร์ 1000 ที่ปารีส แต่ก็แพ้จอกอวิชในรอบรองชนะเลิศ ต่อมา เขาแพ้จอกอวิชเป็นครั้งที่ 9 ติดต่อกัน ในการแข่งขันเอทีพีไฟนอล และตกรอบแบ่งกลุ่มหลังจากแพ้ลูเบลฟ เขาปิดท้ายฤดูกาลด้วยการคว้าแชมป์ที่อาบูดาบี
การเล่นอาชีพ > 2023: รองแชมป์แกรนด์สแลมครั้งที่สอง และชัยชนะนัดที่ 300

ซิทซีปัสชนะครบ 250 นัดในการแข่งขันรายการนานาชาติ ยูไนเต็ด คัพ เขาลงแข่งให้ทีมชาติกรีซ เอาชนะกริกอร์ ดิมีตรอฟ จากบัลแกเรีย ต่อมา ในออสเตรเลียนโอเพน เขาเข้าชิงชนะเลิศได้เป็นครั้งแรก และเป็นอีกครั้งที่อาชีพของเขาต้องถูกขัดขวางความสำเร็จโดยจอกอวิช ในครั้งนี้เขาแพ้ไปสามเซตรวดแม้จะมีคะแนนที่สูสีกัน โดยต้องตัดสินกันที่ไทเบรคในสองเซตสุดท้าย โดยหากเขาชนะในนัดนี้ เขาจะขึ้นสู่ตำแหน่งมือวางอันดับ 1 ทันที ต่อมา เขาลงแข่งขันมาสเตอร์ 1000 สองรายการที่สหรัฐในเดือนมีนาคม แต่ตกรอบแรกและรอบที่สี่ตามลำดับ
ซิทซีปัสเริ่มต้นฤดูกาลคอร์ตดินที่มงเต-การ์โล ด้วยความหวังจะคว้าแชมป์สามปีติดต่อกัน เขายุติเส้นทางที่รอบก่อนรองชนะเลิศ โดยแพ้ เทย์เลอร์ ฟริตซ์ สองเซตรวด และเขาตกลงไปเป็นมือดันดับ 5 ของโลก เขาเข้าชิงชนะเลิศที่บาร์เซโลนาแต่แพ้อัลการัซ และไม่ประสบความสำเร็จในการแข่งขันคอร์ตหญ้า ตกรอบ 2 ที่ชตุทการ์ทและฮัลเลอร์ และตกรอบ 4 ในวิมเบิลดัน ตามด้วยการตกรอบ 2 ยูเอสโอเพน เขาตกรอบรองชนะเลิศมาสเตอร์ 1000 ทีปารีสโดยแพ้ดิมีตรอฟ แต่เขาชนะครบ 300 นัด หลังจากเอาชนะคาชานอฟในรายการนี้ ทำให้เขากลายเป็นผู้เล่นคนแรกที่เกิดใน ค.ศ. 1998 และคนที่ 7 ที่เกิดในทศวรรษ 1990 ที่ชนะครบ 300 นัดในเอทีพี เขาถอนตัวจากการแข่งขันเอทีพี ไฟนอล รอบแบ่งกลุ่มจากอาการเจ็บหลัง โดยแพ้จอกอวิชในนัดแรกของรอบแบ่งกลุ่ม (6–7(1–7), 6–4, 1–6)